
 讛讗讬 诪讗谉 讚讘注讬 讚转转讘讜专 [讗专注讬讛]. 驻讬' 讘拽讜谞讟' 砖转拽诇拽诇 砖讚讛 讜拽砖讛 讚讗讚专讘讛 讻讱 讛讜讗 专讙讬诇讜转 砖诇 注讜讘讚讬 讗讚诪讛 砖讝讜专注讬诐 砖谞讛 讞讟讬谉 讜砖谞讛 砖注讜专讬谉 讜讻砖讝讜专注讬谉 讗讜转讛 讘' 砖谞讬诐 讞讟讬谉 专爪讜驻讬谉 讗讜 砖注讜专讬谉 诪转拽诇拽诇转 讜讻谉 谞诪讬 诪砖诪注 讘砖讬诇讛讬 讞讝拽转 讛讘转讬诐 (讘''讘 讚祝 谞讝:) 讙讘讬 讗讞讚 讗诪专 讗讻诇讛 讞讟讬谉 讜讗讞讚 讗诪专 讗讻诇讛 砖注讜专讬谉 讻讚驻讬' 专讘讬谞讜 砖诪讜讗诇 讛转诐 诇讻讱 讬''诇 讛讗讬 诪讗谉 讚讘注讬 砖转讛讗 砖讚讛讜 讞砖讜讘讛 讻讗讬诇讜 讛谞讬讞讛 砖谞讛 讗讞转 讘讜专讛 讻讬 讻谉 讚专讱 诇讝讜专注讛 砖谞讛 讜诇讛讜讘讬专讛 砖谞讛 讻讚讬 砖转讞讝讜专 诇讻讞讛 诪诪讛 砖讛讜讻讞砖讛 诇讬讝专注 砖转讗 讞讟讬谉 讜砖转讗 砖注讜专讬诐 讜诇讻讱 讗住专 专砖讘''讙 讻砖讗诪专 诇讝专注讛 讞讟讬谉 砖诇讗 讬讝专注 砖注讜专讬诐 讻讬 砖诪讗 讗砖转拽讚 讝专注讛 砖注讜专讬诐 讜讗讬 讻专讬讘 讜转谞讬 诇讬转 诇谉 讘讛 砖诐 诇讗 讬讗住讜专 专砖讘''讙: 讛谞讬 转讞诇讬 讚讘讬 讻讬转谞讗 讗讬谉 讘讛诐 诪砖讜诐 讙讝诇. 讗注''讙 砖讛转谞讛 讬讛讜砖注 砖讬讛讜 诪诇拽讟讬谉 注砖讘讬诐 讘讻诇 诪拽讜诐 讻讚讗诪专 讘住讜祝 驻' 诪专讜讘讛 (讘''拽 讚祝 驻讗.) 讛转诐 诪讬讬专讬 讘注砖讘讬诐 砖讗讬谉 专讗讜讬诐 诇讗讚诐 讗诇讗 诇讘讛诪讛 讜讻谉 诪砖诪注 诪讚诇讗 谞拽讟 讬专拽讜转 讗讘诇 转讞诇讬 砖讛谉 诪讗讻诇 讗讚诐 讗住讜专 讗讗''讻 讛讜讗 砖讚讛 驻砖转谉: 讗讬诇谉 讛注讜诪讚 注诇 讛诪讬爪专. 驻讬' 讛拽讜谞讟专住 讗讬谞讜 诪讬讜砖讘 砖驻讬专砖 讗讬诇谉 砖谞讟讜注 讘拽专拽注 住诪讜讱 诇诪讬爪专 讜讛砖专砖讬诐 谞讜讟讬诐 讘砖诇 讞讘讬专讜 讗诇讗 谞专讗讛 诇驻专砖 砖讛讗讬诇谉 注讜诪讚 诪诪砖 注诇 讛诪讬爪专 砖讛讜讗 砖诇 砖谞讬讛诐 讜讗讬谉 讛砖专砖讬诐 诪转驻砖讟讬谉 诇拽专拽注讜 砖诇 讝讛 讬讜转专 诪砖诇 讝讛 讗讱 讛注谞驻讬诐 谞讜讟讬谉 讬讜转专 诇砖诇 讗讞讚 诪讛诐 专讘 讗诪专 讛谞讜讟讛 诇讻讗谉 诇讻讗谉 讻讬讜谉 砖讛砖专砖讬诐 砖讜讬诐 讘砖诇 讝讛 讻诪讜 讘砖诇 讝讛 讗讝诇讬谞谉 讘转专 讛注谞驻讬诐 诪讛 砖讬砖 诪谉 讛注谞驻讬诐 讻谞讙讚 讛诪讬爪专 讞讜诇拽讬诐 讜讛砖讗专 诇专砖讜转 砖谞讜讟讬谉 讛讜讬 讛讻诇 砖诇讜 讜砖诪讜讗诇 讗诪专 讞讜诇拽讬谉 讗讝诇讬谞谉 讘转专 讛砖专砖讬诐 砖讛诐 砖讜讬诐 讻诪讜 讻谉 讬讛讬讜 砖讜讬诐 讘注谞驻讬诐 讗讘诇 讗讬 谞讟讜注 讻讜诇讜 讘专砖讜转 讗讞讚 讜讛注谞驻讬诐 谞讜讟讬诐 讘专砖讜转 讞讘讬专讜 讘讝讛 讗诪专 专' 讬讜讞谞谉 讘住''驻 诇讗 讬讞驻讜专 (讘''讘 讚祝 讻讝: 讜砖诐 讚''讛 讜讗讞讚) 诪讘讬讗 讜拽讜专讗 砖注诇 诪谞转 讻谉 讛谞讞讬诇 讬讛讜砖注 讗转 讛讗专抓 砖讻诇 讛注谞驻讬诐 讬讛讗 诇讘注诇 讛砖专砖讬诐 讜讘讛讗 诪讜讚讜 谞诪讬 专讘 讜砖诪讜讗诇 讚砖诪注转讬谉 讜驻专讬讱 讗讬诇谉 讛注讜诪讚 注诇 讛诪讬爪专 讞讜诇拽讬诐 讜诪砖谞讬 讘诪诪诇讗 讻诇 讛诪讬爪专 讻诪讜 砖讛砖专砖讬诐 讛谉 讻讜诇谉 注诇 讛诪讬爪专 讻讱 讛诐 讛注谞驻讬诐 讜讚转诇讬 讟注讜谞讬讛 诇讞讚 讙讬住讗 讚拽讗诪专 诇讗 砖讛注谞驻讬诐 注讜讘专讬诐 讛诪讬爪专 讗诇讗 砖讬砖 驻讬专讜转 诇爪讚 讗讞讚 讬讜转专 诪诇爪讚 讞讘讬专讜 诪讛讜 讚转讬诪讗 谞讬驻诇讜讙 诇讗讜专讻讜 砖诇 诪讬爪专 拽诪''诇 讚讞讜诇拽讬谉 诇专讜讞讘讜 砖诇 诪讬爪专 讜砖讬诇讛讬 讛讘讬转 讜讛注诇讬讬讛 (诇拽诪谉 讚祝 拽讬讞:) 讚转谞谉 砖转讬 讙讬谞讜转 讝讜 诇诪注诇讛 诪讝讜 讜讬专拽 讘讬谞转讬诐 讛砖专砖讬诐 诇讻''注 讛诐 砖诇 注诇讬讜谉 诇驻讬 砖讛诐 讬讜谞拽讬诐 诪讙讬谞转讜 讗讘诇 讛谞讜祝 砖讛讜讗 讘讗讜讬专 讛转讞转讜谉 诇专' 讬讛讜讚讛 讛讜讗 砖诇 转讞转讜谉 讜诇专''诪 讛讜讬 诇砖诇 注诇讬讜谉 讚讗诪专 砖讚讬 谞讜驻讜 讘转专 注讬拽专讜 讜讛转诐 驻住讬拽 讻专''砖 讚讗诪专 讻诇 砖讬讻讜诇 注诇讬讜谉 诇驻砖讜讟 讬讚讜 讜诇讬讟讜诇 讛专讬 讗诇讜 砖诇讜 讜讛讬讬谞讜 讻专''诪 讜讛砖讗专 诪住转诪讗 讛驻拽讬专 诇转讞转讜谉 讜谞专讗讛 讚讗驻讬' 诇专讘 讚诇讬转 诇讬讛 讛讻讗 砖讚讬 谞讜驻讜 讘转专 注讬拽专讜 住讜讘专 砖驻讬专 讻专''诪 讚讻讬讜谉 讚讛转诐 讻诇 讛砖专砖讬诐 讻讜诇谉 讘砖诇 注诇讬讜谉 讚讬谉 讛讜讗 诇诪讬诪专 砖讚讬 谞讜驻讜 讘转专 注讬拽专讜 讻讚讗诪专 谞诪讬 专讘讬 讬讜讞谞谉 讘砖讬诇讛讬 诇讗 讬讞驻讜专 讜砖诪讜讗诇 讚讗诪专 讛讻讗 讞讜诇拽讬谉 讬讻讜诇 诇住讘讜专 讛转诐 讻专讘讬 讬讛讜讚讛 讚诇讗 讗诪专 砖讚讬 谞讜驻讜 讘转专 注讬拽专讜 诪砖讜诐 讚专讙讬诇讜转 诇诪诇讗讜转 讙讬谞转讜 注驻专 讜诇讛砖讜讜转讜 讗诇 讙讬谞转 讞讘讬专讜 讜注讜讚 讚讗讬谉 讻诇诇 诪谉 讛谞讜祝 讘专砖讜转 讛注诇讬讜谉 讗诇讗 诪讬讚 砖谞专讗讛 讞讜抓 诇讗专抓 讛讜讗 讘专砖讜转 讛转讞转讜谉 讗讘诇 讘砖诪注转讬谉 专讜讘 讛谞讜祝 注诇 讛诪讬爪专 专拽 诪注讟 诪谉 讛注谞驻讬诐 谞讜讟讬诐 诇讻讗谉 讜诇讻讗谉 讞讜抓 诇专讜讞讘 讛诪讬爪专: 

讛诪讗讬专讬

诪拽讜诪讜转 砖讛诐 讟讘注谞讬 讜讗专抓 砖诪谞讛 讘讬讜转专 讗讬谉 诪拽驻讬讚讬谉 讘讛诐 讘砖谞讜讬 讛诪讻讞讬砖 讗转 讛讗专抓 诪注转讛 讘讘讘诇 讛转谞讛 讘拽讟谞讬转 讗讜 讘转讘讜讗讛 诪砖谞讛 诪讝讜 诇讝讜 讜讗讬谉 讻讗谉 讘讬转 诪讬讞讜砖 讜讙讚讜诇讬 讛诪讞讘专讬诐 讻转讘讜 注谞讬谉 讝讛 讘讚专讱 讗讞专转 讜讗讬谉 讚讘专讬讛诐 谞专讗讬谉:



诪讙讘转 驻讜专讬诐 诇驻讜专讬诐 讜讗讬谉 专讗讜讬 诇驻讝专讛 诇讛讜爪讗讜转 讗讞专讜转 讜讗讬谉 诪讚拽讚拽讬谉 讘讚讘专 诇爪诪爪诐 诇讛诐 讜诇讛驻讬诇 讛诪讜转专 诇讻讬住 砖诇 爪讚拽讛 讗诇讗 诪讻讬谞讬谉 诇讛诐 住注讜讚转诐 讚专讱 讜转讜专 讜讗诐 讞诇拽讜 诇讛诐 讘诪注讜转 讜专爪讛 讛注谞讬 诇讬拽讞 讚讘专讬诐 诪讜注讟讬诐 诇注谞讬谞讬诐 讗讞专讬诐 专砖讗讬 讜讗讬谉 爪专讬讱 诇讛转谞讜转 讘诪注诪讚 讗谞砖讬 讛注讬专 讜讻讘专 讘讬讗专谞讜讛 讘驻专拽 讛讗诪谞讬谉 讬专讗讛 诇讬 砖诇讗 讛讜转专 讗诇讗 讘讚讘专 诪讜注讟 讻讙讜谉 专爪讜注讛 诇住谞讚诇讜 讜讻讬讜爪讗 讘讝讜 讘讻讚讬 砖讗讬谉 住注讜讚转讜 谞驻拽注转 讘讻讱 讛讗 讻诇 砖住注讜讚转讜 谞驻拽注转 讘讻讱 讗住讜专:



砖讞诇讬诐 讛讙讚诇讬诐 讘讬谉 讛驻砖转谉 讗注"驻 砖讛诐 专讗讜讬讬诐 诇讗讻讬诇讛 讗讬谉 讘讛诐 诪砖讜诐 讙讝诇 诪转讜讱 砖讛诐 诪驻住讬讚讬诐 讗转 讛驻砖转谉 讗祝 讘注诇讬 讛驻砖转谉 诪转专爪讬诐 讘讻讱 讜讛讚讘专 诪讞讜诇 诪谉 讛住转诐 讜讗诐 讛讬讜 注讜诪讚讬谉 注诇 讛讙讘讜诇讬谉 专"诇 注诇 诪爪专讬谉 砖讘拽专拽注 讛讜讗讬诇 讜讛驻砖转谉 讗讬谞讜 讘诪爪专 讬砖 讘讛诐 诪砖讜诐 讙讝诇 讜讗诐 讙讚诇讜 讘转讜讱 讛驻砖转谉 讻诇 讻讱 砖谞转拽砖讜 讜讛诐 专讗讜讬讬诐 诇讝专注 讗祝 讘转讜讱 讛驻砖转谉 讬砖 讘讛诐 诪砖讜诐 讙讝诇 讛讜讗讬诇 讜谞转拽砖讜 讻讘专 注砖讜 讗转 砖诇讛诐 讜讗讬谉 诪驻住讬讚讬谉 注讜讚 讜讬专讗讛 诇讬 砖讗祝 讘专讻讜转诐 讗诐 讛诇讬讻转讜 诪讝拽转 诪讞诪转 讛讚专讬住讛 讻讛讬讝拽 讛砖讞诇讬诐 讗住讜专:



讗讬诇谉 讛注讜诪讚 注诇 讛诪爪专 讛诪诪讜爪注 讘讬谉 砖谞讬 讘谞讬 讗讚诐 讜谞诪爪讗讜 砖专砖讬讜 讬讜谞拽讬谉 诪讘讬谉 砖谞讬 讛转讞讜诪讬谉 讛专讬 砖谞讬讛诐 讞讜诇拽讬谉 讘驻讬专讜转 讜讗讬谉 诪砖讙讬讞讬谉 讘注谞驻讬诐 诇讛讬讻谉 讛诐 谞讜讟讬诐 讜讻谉 讗诐 讛讬讜 讛注谞驻讬诐 谞讜讟讬诐 讘砖讜讛 诇讻讗谉 讜诇讻讗谉 讗诇讗 砖诪"诪 讛讬讜 注谞驻讬诐 砖讘爪讚 讗讞讚 诪专讘讬诐 讘驻讬专讜转 讬讜转专 讞讜诇拽讬谉 讘驻讬专讜转 注诇 讻诇 驻谞讬诐 讜诪"诪 讬砖 诪拽讜诪讜转 砖谞讛讙讜 讘谞讬 讛诪爪专 砖讝讛 谞讜讟诇 驻讬专讜转 注谞驻讬诐 讛谞讜讟讬诐 诇爪讚 讞诇拽讜 讜讝讛 谞讜讟诇 驻讬专讜转 注谞驻讬诐 讛谞讜讟讬诐 诇爪讚 讞诇拽讜 讜讘诪拽讜诐 砖谞讛讙讜 讻谉 讛讜诇讻讬谉 讗讞专 讛诪谞讛讙:



讗住讜专 诇讗讚诐 诇注诪讜讚 注诇 砖讚讛 讞讘专讜 讘砖注讛 砖注讜诪讚转 讘拽诪转讛 砖诪讗 讬砖诇讟 讘讛 注讬谉 讛专注 讜讬讘讬讗 注爪诪讜 诇讬讚讬 专谞讜谉 讛讘专讬讜转 讜讗祝 诪驻谞讬 讝讜 讗诪专讜 讚专讱 注爪讛 砖诇讗 讬拽讞 讗讚诐 拽专拽注 住诪讜讻讛 诇注讬专 讘讬讜转专 讗诇讗 讗诐 讻谉 讚注转讜 诇讛拽讬驻讛 讘讙讚专 注讚 砖诇讗 转讛讗 讛注讬谉 砖讜诇讟转 讘讛:





砖讬讟讛 诪拽讜讘爪转

讛讗讬 诪讗谉 讚讘注讬 讚转转讘讬讬专 讗专注讬讛. 驻讬专讜砖 讻讚讗诪专讬谞谉 讘注诇诪讗 谞专讛 讗讜 讛讜讘讬专讛 注讜诇讛 诇讜 诪谉 讛诪谞讬谉 讻诇讜诪专 诪讬 砖专讜爪讛 诇讘讬讬专 讗转 砖讚讛讜 讻讚讬 砖转注砖讛 诇讜 讛专讘讛 诇砖谞讛 讗讞专转 讜讛讜讗 专讜爪讛 诇讬讛谞讜转 诪诪谞讛 诪注讟 讜诇讗 转注诪讜讚 砖讚讛讜 讘讟诇讛 诇讙诪专讬 诇讝专注讛 砖转讗 讞讟讬 讜砖转讗 砖注专讬. 讜讛讬讬谞讜 讟注诪讗 讚专讘讬 砖诪注讜谉 讘谉 讙诪诇讬讗诇 讻讬 砖诪讗 讛讜讗 专讜爪讛 诇讝专注讛 诇砖谞讛 讛讘讗讛 砖注讜专讬诐 讻讬 讛讜讗 爪专讬讱 砖注讜专讬诐 讜讛讬讛 专讜爪讛 注转讛 诇讝专注讛 讞讟讬诐 讗讬 谞诪讬 讻砖讛砖讚讛 谞注砖讛 诪讬谉 讗讞讚 砖转讬 砖谞讬诐 讝讜 讗讞专 讝讜 诪讻讞砖转 讜讗驻砖专 讻讬 讛砖谞讛 砖注讘专讛 注砖讛 讘讛 砖注讜专讬诐 讜讻砖讛讜讗 注讜砖讛 讘讛 注转讛 砖注讜专讬诐 讛讻讞讬砖讛. 讗讘诇 讻专讘 讜转谞讬 诇讬转 诇谉 讘讛. 驻讬专讜砖 讘讻诇 砖谞讛 讬讻讜诇 诇注砖讜转 讘讛 诪讬谉 讗讞专 讜讛讜讗 注讜砖讛 讛专讘讛. 讛专讗讘"讚.  


诇讗 拽砖讬讗 讛讗 诇谉 讜讛讗 诇讛讜. 诇讘谞讬 讘讘诇 讛讬讜 砖讚讜转 砖诪谞讜转 讜讬讜转专 讛讬讛 砖讜讛 诇讛诐 拽讟谞讬转 诪谉 讛转讘讜讗讛 诪驻谞讬 砖砖讜讗讘 讛诇讞讜转 砖讘讛谉 诪驻谞讬 砖诪专拽讬讘 驻讬专讜转讬讛谉. 讛专讗讘"讚. 


讻转讜讘 讘转讜住驻讜转 讛转诐 诪讬讬专讬 讘注砖讘讬诐 砖讗讬谞诐 专讗讜讬诐 讜讻讜'. 讗讬 谞诪讬 讛讻讗 谞拽讟 诇讬讛 讗讙讘 讚讘注讬 诇诪讬诪专 讘转专 讛讻讬 讚讗讬 拽讬讬诪讬谉 注诇 讛讙讘讜诇讬谉. 讜专讗砖讜谉 注讬拽专 讚诇讬砖谞讗 讚注砖讘讬诐 讚拽讗诪专 讛转诐 诪砖诪注 讚诪讗讻诇 讘讛诪讛 讛诐 讚诇讗 拽讗诪专 讬专拽讜转. 讜注讜讚 讚讛砖转讗 爪专讬讻讗 讻讜诇讛 诪讬诇转讗 砖驻讬专. 诪驻讬 专讘讬. 注讚 讻讗谉 转讜住驻讜转 砖讗谞抓. 


讚讬诇讬 讚讬诇讱 讜讚讬诇讱 讚讬诇讬. 驻讬专砖 讛拽讜谞讟专住 砖讻谉 讛讚讬谉 诇驻讬 砖讗讬诇谞讜转讬讛谉 注讜诪讚讜转 注诇 讛诪爪专. 讜专讘讬谞讜 诪砖讜诇诐 驻讬专砖 讚讬诇讱 讚讬诇讬 讜讚讬诇讬 讚讬诇讱 讻诇讜诪专 讗讬谉 讗谞讜 诪拽驻讬讚讬谉 讝讛 注诇 讝讛 讜诪讻诇 诪拽讜诐 谞讛讜讙 讘谞讬 诪爪专讗讛. 讜讻谉 驻讬专砖 专讘讬谞讜 讞谞谞讗诇. 讛专讗"砖. 


讛谞讜讟讛 诇讻讗谉 讜诇讻讗谉. 驻讬专砖 讛拽讜谞讟专住 讛砖专砖讬诐 砖谞讜讟讬诐 诇讻讗谉 讛诐 诇讻讗谉 讜讛驻讬专讜转 砖讻谞讙讚 讛砖专砖讬诐 讛诐 诇讻讗谉. 讜诇讗 专爪讛 诇驻专砖 讛谞讜讟讛 讻注谞驻讬诐 诇驻讬 讚诇讗 讗讝诇讬谞谉 讘转专 讛谞讜祝 讻讚讗诪专 讘驻专拽 诇讗 讬讞驻讜专 讗讬诇谉 讛谞讜讟讛 诪讘讬讗 讜拽讜专讗 驻讬专讜砖 讘注诇 讛拽专拽注 讚讗讝诇讬谞谉 讘转专 讛谞拽讛. 诪讬讛讜 拽砖讛 讚讛谞讜讟讛 诪砖诪注 讚拽讗讬 讗注谞驻讬诐 诪诇砖讜谉 讛讟讬讬讛 讜讙诐 讛讛讜讗 讚诇讗 讬讗住讜专 专爪讛 诇讜诪专 讘注谞驻讬诐 讛谞讜讟讬诐. 讜讻谉 谞诪讬 拽讗诪专 讛转诐 讙讘讬 讗讬诇谉 讛谞讜讟讛 拽讜爪抓 诪讬讬专讬 讘谞讟讬讬转 讛注谞驻讬诐 诇讻讱 谞专讗讛 讚讛讻讬 谞诪讬 专爪讛 诇讜诪专 讜讻讜' 讻诪讜 砖驻讬专砖讜 讘转讜住驻讜转. 转诇诪讬讚 讛专"祝. 
讜讝讛 诇砖讜谉 讛专讗讘"讚: 讗讬诇谉 讛谞讜讟讛 诇讻讗谉 讜诇讻讗谉 讗祝 注诇 驻讬 砖讻讜讜专转讜 注诇 讛诪爪专 讻讬讜谉 砖注谞驻讬讜 谞讜讟讬谉 诇爪讚 讗讞专 诇讗讜转讜 爪讚 讛诐 讛驻讬专讜转 讜讛讗 讚转谞讬讗 讞讜诇拽讬谉 讘诪诪诇讗 讻诇 讛诪爪专 讻诇讜诪专 砖注谞驻讬讜 诪诪诇讗讬谉 讻诇 讛诪爪专 讗祝 注诇 驻讬 砖讛诐 谞讜讟讬诐 诇爪讚 讗讞专. 讜驻住拽 讛专讘 讻砖诪讜讗诇 讚讗诪专 讞讜诇拽讬谉 讜讛讗 讚讗诪专 诇讬讛 专讘 讬讛讜讚讛 诇专讘讬谉 讘专 谞讞诪谉 讻诪谞讛讙 讛诪拽讜诐 讜诇讗 砖驻住拽 讛诇讻讛 讻专讘. 注讚 讻讗谉. 


砖诇讗 转诪爪讗 讗砖转讱 住驻拽 谞讚讛. 砖讬讜转专 诪爪讟注专 讛讜讗 诪诪讛 砖讗诐 讛讬转讛 讜讚讗讬 谞讚讛 讜讙诐 讗讬谞讜 谞讝讛专 讻诇 讻讱. 讛专讗"砖. 讜讝讛 诇砖讜谉 转诇诪讬讚 讛专"祝: 讜专讘讬谞讜 转诐 驻讬专砖 讚讚讜拽讗 住驻拽 谞讚讛 拽讗诪专 诇驻讬 砖讗讬谉 讘诇讘讜 讻诇 讻讱 诇讬讝讛专 讗讘诇 讜讚讗讬 谞讚讛 讬讝讛专 诪诪谞讛. 注讚 讻讗谉.





诪讛专砖"讗 - 讞讬讚讜砖讬 讛诇讻讜转

讘讚"讛 讛讗 诇谉 讜讛讗 诇讛讜 讻讜' 讜诪转讘讜讗讛 诇拽讟谞讬转 讜专"砖 讗讜住专 讻讚讗诪专谉 注讻"诇 讻爪"诇 讜专"诇 讚讛讻讬 转谞讬 诇讬讛 专讘 讬讛讜讚讛 诇专讘讬谉 讘诪转谞讬' 转讘讜讗讛 讬讝专注谞讛 拽讟谞讬转 诇讘谞讬 讘讘诇 讜讗驻"讛 拽转谞讬 讘讛 专"砖 讗讜住专 讜讟注诪讗 讻讚讗诪专谉 讚讛讬讬谞讜 讻专讘讛 砖讛砖讬谞讜讬 诪拽诇拽诇 讛拽专拽注 讗驻讬' 讘诇讗 讛讻讞砖讛 讜讛"讛 讜讛讜讗 讛讟注诐 讗驻讬诇讜 讘讘讘诇 讜讚讜"拽:


转讜住' 讘讚"讛 讛讗讬 诪讗谉 讻讜' 讜讗讬 讻专讬讘 讜转谞讬 诇讬转 诇谉 讘讛 砖诐 诇讗 讬讗住讜专 专砖讘"讙 注讻"诇 专"诇 诇驻讬 砖讬讟转诐 讛讗讬 讜诇讗 讗诪专谉 讻讜' 转诇诪讜讚讗 拽讗诪专 诇讛 讜诇讗 拽讗讬 讗诪诇转讗 讚诪专 讗诇讗 讗诪转谞讬' 讚砖诐 诇讗 讬讗住讜专 专' 砖诪注讜谉 讘谉 讙诪诇讬讗诇 讗讘诇 诇驻专砖"讬 谞讬讞讗 讟驻讬 讚拽讗讬 砖驻讬专 讗诪诇转讗 讚诪专 讙讜驻讛 讜讚讜"拽:


讘讚"讛 讗讬诇谉 讛注讜诪讚 讻讜' 诪砖讜诐 讚专讙讬诇讜转 诇诪诇讗讜转 讙讬谞转讜 注驻专 讜诇讛砖讜讜转讜 讻讜' 注讻"诇 讛讻讬 拽讗诪专 专讘讬 讬讛讜讚讛 讛转诐 讗诐 讬专爪讛 讛转讞转讜谉 诇诪诇讗讜转 讻讜' 讜诇专"诪 诇讗 讘注讬 诇诪讬诪专 谞诪讬 讚诇讻讱 砖讚讬 谞讜驻讜 讘转专 注讬拽专讜 讛转诐 诪讛"讟 讚拽讗诪专 谞诪讬 讗诐 讬专爪讛 注诇讬讜谉 诇讬拽讞 注驻专讜 讻讜' 讚诪砖诪注 讚专"诪 讞讝专 诪讛讱 住讘专讗 讚拽讗诪专 讛转诐 专"诪 诪讗讞专 砖砖谞讬讛谉 讬讻讜诇讬谉 诇诪讞讜转 专讜讗讬谉 诪讛讬讻谉 讬专拽 讝讛 讞讬 讜讛讬讬谞讜 讻诪"砖 讛转讜住驻讜转 讚诪讛砖专砖讬诐 砖讛讜讗 讞讬 讛讜讗 讻讜诇讜 讘砖诇 注诇讬讜谉 讗讘诇 专"讬 拽讗讬 讘讛讱 住讘专转讜 讜讛讬讬谞讜 诪砖讜诐 讚专讙讬诇讜转 诇诪诇讗讜转 讻讜' 讜讗讬谉 专讙讬诇讜转 诇讬拽讞 讛注驻专 讜讚讜"拽:





诪讛专砖"讗 - 讞讬讚讜砖讬 讗讙讚讜转

驻专拽 讛诪拽讘诇 砖讚讛 诪讞讘讬专讜


讘专讜讱 讗转讛 讻讜'. 诇驻讬 砖讻讜诇诇 讗转 讻诇 讛诪注砖讬诐 讜诪讗讜专注讬讜 讘讘专讻讛 砖谞讗' 讬爪讜 讛' 讗转讱 讗转 讛讘专讻讛 讙讜' 讜讘讻诇 诪砖诇讞 讬讚讱 讜讘专讻讱 讘讗专抓 讜讙讜' 讜注"讻 讗诪专 讘讚讘专讬诐 讛驻专讟讬讬诐 砖讚讬讘专 讜诇讗 驻讬专砖 讘讛谉 诪讗讬 拽讚专砖 讘讛讜 砖诇讗 谞讻诇诇讜 讘讻诇诇 讘专讻讛 讛讻讜诇诇转 讜讗诪专 讘专讜讱 讗转讛 讘注讬专 讙讜' 诇诪专 讘讬转 讛讻谞住转 讜诇诪专 讘讬转 讛讻住讗 诇驻讬 砖专讜讘 讘转讬 讻谞住讬讜转 讜讘转讬 讻住讗讜转 砖诇讛诐 讛讬讜 诪讞讜抓 诇注讬专 讗诪专 讘专讜讱 讗转讛 砖讬讛讬讛 诇讱 讘住诪讜讱 诇讱 讘注讬专 讜讗驻砖专 砖注诇 讝讛 讗诪专讜 讘讘专讻讜转 讻诇 诪讬 砖讬砖 诇讜 讘讛讻谞"住 讘注讬专讜 讜讗讬谞讜 谞讻谞住 诇砖诐 谞拽专讗 砖讻谉 专注 讜讘专讜讱 讗转讛 讘讘讜讗讱 砖诇讗 转诪爪讗 讗砖转讱 讻讜' 注讬讬谉 驻专砖"讬 讛讻讗 讗讘诇 讘讞诇拽 驻专砖"讬 讘注"讗 讜讝"诇 讚拽砖讛 诇讜 讻砖讬诪爪讗 讗砖转讜 住驻拽 谞讚讛 讬讜转专 诪讜讚讗讬 砖注诇 讛住驻拽 讛讜讗 诪讬爪专 讜讬爪专讜 转拽驻讜 讜讗讜诪专 讟讛讜专讛 讛讬讗 讜注诇 讞谞诐 讗谞讬 诪讜谞注 注讻"诇 讜拽专讜讘 诇讝讛 讘诪讛专砖"诇 讜住讬讬诐 讘专讜讱 讗转讛 讘爪讗转讱 砖讬讛讗 爪讗爪讗讬 讻讜' 讻讚讗诪专讬谞谉 讘驻"拽 讚转注谞讬转 砖讗讞专 砖讝讻专 砖谞转讘专讱 讛讗讚诐 讘讻诇 讛讘专讻讜转 讗诪专 讘诪讛 讗讘专讻讱 砖讬讛讗 爪讗爪讗讬讱 讻诪讜转讱 讜诪砖诇 诇讗讬诇谉 注"砖:


砖诇讬砖 讘转讘讜讗讛 讻讜' 驻专砖"讬 砖讬砖 砖谞讛 砖诇讜拽讛 讻讜' 讜讛讜讗 讚讞讜拽 讚讻讘专 讻诇诇讜 讘讻诇诇 驻专讬 讗讚诪转讱 讜讬砖 诇驻专砖 砖讬讛讬讜 谞讻住讬讱 诪砖讜诇砖讬谉 讻讜' 砖诇讗 讬讞住专 诇讱 讻诇诇 讜讛谉 注讬拽专 爪专讻讬 讛讗讚诐 砖谞砖转讘讞讛 讘讛谉 讗"讬 讛转讘讜讗讛 讛讜讗 讛讗讜讻诇 讜讛讙驻谞讬诐 讛砖转讬讛 讜讛讝讬转讬诐 诇住讬讻讛 讜诇诪讗讜专 讜讛谉 拽讜讘注讬谉 讘专讻讛 诇注爪诪谉 砖注诇 讛讝讬转讬诐 谞诪讬 注诇 讛讬讜爪讗 诪讛谉 诪讘专讻讬诐 讘讜专讗 驻专讬 讛注抓 诪砖讗"讻 讘讻诇 砖讗专 诪讬谞讬谉 讜诪"砖 砖转讛讗 讬爪讬讗转讱 诪谉 讛注讜诇诐 讻讜' 驻讬专砖 讛专讗"诐 讘讚"讗 讚讗诇"讻 讘专讜讱 讗转讛 讘爪讗转讱 讘专讜讱 讗转讛 讘讘讜讗讱 诪讘注讬 诇讬讛 砖讛专讬 讛讬爪讬讗讛 诪讛讘讬转 拽讜讚诐 诇讘讬讗讛 注讻"诇 讜诇讻讗讜专讛 讗讬谉 讝讛 讛讜讻讞讛 诇驻讬 诪"砖 讛转讜住' 讘专讬砖 驻' 讛驻讜注诇讬诐 讙讘讬 驻讜注诇 讘讻谞讬住转讜 诪砖诇讜 讻讜' 讚讻谉 讚专讱 讛转诇诪讜讚 讻讚讗诪专讬谞谉 诇注讜诇诐 讬讻谞住 讗讚诐 讘讻讬 讟讜讘 讻讜' 讗讘诇 诪讟驻住 讜注讜诇讛 讻讜' 讜讗讬讻讗 诇诪讬诪专 讚诪"诪 讗讬谉 讝讛 讚专讱 讛诪拽专讗 讻讚讻转讬讘 讗砖专 讬爪讗 诇驻谞讬讛诐 讜讗砖专 讬讘讗 讜讙讜' 讜讘讚讜讚 讻讬 讛讜讗 讬讜爪讗 讜讘讗 诇驻谞讬讛诐 讙讜' 讜诪讛 砖讛拽砖讛 讛专讗"诐 讗讘诇 诇讗 讬讚注转讬 诪讛 谞注砖讛 讘讗专讜专 讗转讛 讘讘讜讗讱 讻讜' 注讻"诇 谞专讗讛 讚诇讗讜 拽讜砖讬讗 讛讬讗 讚讛"谞 讗讬讻讗 诇诪讚专砖 讻砖诐 砖讘讬讗转讱 诇注讜诇诐 讘诇讗 诪注砖讬诐 讜诪爪讜转 讻讱 讬爪讬讗转讱 讘诇讗 诪爪讜转 讜讚讜"拽:





讞讻诪转 砖诇诪讛

讙诪' 砖诐 砖诇讗 转诪爪讗 讗砖转讱 住驻拽 谞讚讛 谞"讘 诇讜诇讗 驻讛 拽讚讜砖 谞专讗讛 诇驻' 讚讜拽讗 住驻拽 谞讚讛 讜诪砖讜诐 砖讬爪专讜 转拽讬祝 讘讘讜讗讜 诪谉 讛讚专讱 砖诇讗 讬诪爪讗 讛讬转专 诇讛拽诇 讜拽"诇:


专砖"讬 讘讚"讛 讛讗 诇谉 讻讜' 诇拽讟谞讬转 讜专讘谉 砖诪注讜谉 讻讜' 讛讚"讗:


讘讚"讛 讗讬谉 讘讛谉 讻讜' 讚诪讬讛 讜讗诐 讻讜' 讛讚"讗:





专砖"砖

讙诪专讗 讗讘诇 讻专讬讘 讜转谞讬 诇"诇 讘讛. 注驻专砖"讬 讗讘诇 讘讘"讘 (讬讘) 诪讜讻专讞 讚讻专讬讘 讜转谞讬 讛讜讗 讘讝诪谉 讗讞讚 讝讛 讗讞"讝 讜讻驻专砖"讬 砖诐:



讙诪' 砖诐 诪转谞讬' 专"讬 诇专讘讬谉 讘专 专"谞 转讘讜讗讛 讻讜'. 讻爪"诇. 讜讻讗讬谞讱 讚诇拽诪谉 讜讻"讛 讘专讬"祝 讜专讗"砖 讜讛谞讛 诪驻专砖"讬 诪讜讻讞 讚转谞讬 诇讬讛 讘讛诪砖谞讛 讻谉 讜拽砖讛 讚讗"讻 诇驻讬 诪讗讬 讚诪砖谞讬 讛讗 诇谉 讻讜' 讛"诇 诇诪转谞讬 讙诐 讘专讬砖讗 砖注讜专讬诐 讬讝专注谞讛 讞讟讬诐 讜诇讻谉 谞诇注"讚 讚专"诇 诪转谞讬 诇讬讛 讘专讬讬转讗 讜砖诪讛 诇讗 转谞讬 讚讬谞讗 讚讞讟讬诐 讜砖注讜专讬诐 讜住诪讜讻讬谉 诇讝讛 诪爪讗转讬 诇讛讙专"讗 讘讛讙讛讜转 注"砖:



讙诪' 砖诐 讚讗讬转诪专 讗讬诇谉 讛注讜诪讚 注讛"诪 讻讜'. 谞"诇 诇讛讙讬讛 讗讬转诪专 讜讻"谞 诪讛专讬"祝 讜讛专讗"砖:



讙诪' 砖诐 诪讛 讘讬讗转讱 诇注讜诇诐 讘诇讗 讞讟讗. 诪讻讗谉 住转讬专讛 拽爪转 诇讘注诇讬 讚注转 讛讙诇讙讜诇:



专砖"讬 讚"讛 讛讗 诇谉. 讛诇讻讱 诪砖谞讛 讘讻诇 诪讛 砖讬专爪讛. 讻爪"诇 讜讻"讛 讘谞"讬:



转讚"讛 讗讬诇谉. 讗讘诇 讗讬 谞讟讜注 讻讜诇讜 讻讜' 讘讝讛 讗专讬讜"讞 讻讜'. 讜讛讗 讚诇讗 诪讞诇拽讬 讚专讬讜"讞 讘讗"讬 讜讻讚讗诪专 讟注诪讗 砖注"诪 讻谉 讛谞讞讬诇 讻讜' 讜专讜"砖 讗讬讬专讬 讘讘讘诇 讜讻谉 讬拽砖讛 诇讻讗讜专讛 讚诪讗讬 诪拽砖讛 诇专讘 诪讛讘专讬讬转讗 谞讬诪讗 讚讗讬讛讬 讘讗"讬 讜讻讟注诪讗 讚专讬讜"讞 讛讜讗 诪砖讜诐 讚讻诪讜 讚讛注砖专讛 转谞讗讬诐 讛诪讛 讗驻讬' 讘讞讜"诇 讻讚讗讬转讗 讘住"驻 诪专讜讘讛 讛"讛 诇讻诇 砖讗专 转谞讗讬诐 讜讻讚诪讜讻讞 诪讛讗 讚诪拽砖讛 砖诐 讜转讜 诇讬讻讗 讻讜' 讜讛讗 讻讬 讗转讗 讻讜' 注"砖:





讛讙讛讜转 讬注讘"抓

专砖"讬 讚"讛 住驻拽 谞讚讛 讜讻"砖 讜讚讗讬. 谞"讘 讗讬谞讜 诪讜讻专讞 诇注谞"讚 讗诇讗 讚讜拽讗 住驻拽 诇讗 [注讬' 专砖"诇 讜专砖"讗]. 诪砖讜诐 讚诇诪讗 讬讻砖诇 诇讛拽诇 讘讛 诪砖讗状讻 讘讜讚讗讬 谞讚讛 诪讝讛专 讝讛讬专 讘讛 讚诇讗 讞砖讬讚讜 讬砖专讗诇 讗讛讻讬 讚讻转讬讘 住讜讙讛 讘砖讜砖谞讬诐. 讜讛"谞 诪住转讘专讗 讚讛讬讻讬 讗讬讻讗 诇诪讬诪专 砖诇讗 讬诪爪讗讛 谞讚讛 讘讘讜讗讜. 讜讗诐 讛讜讗 讘讗 讘讬诪讬 谞讚转讛. 讜讻讬 转注砖讛 讛讘专讻讛 砖诇讗 转专讗讛 讘注转 讜住转讛 讛拽讘讜注 诇讛. 讗讜 讛讻讬 讬诪讬 诪住注 讛讚专讱 拽讘讜注讬诐 讘砖讜讛:





讘谉 讬讛讜讬讚注

"讘旨指专讜旨讱职 讗址转旨指讛 讘旨指注执讬专", 砖讈侄讬旨职讛值讗 讘旨值讬转志讛址讻旨执住旨值讗 住指诪讜旨讱职 诇职砖讈只诇职讞指谞职讱指 (讚讘专讬诐 讻讞, 讙). 谞专讗讛 诇驻专砖 诪讬 砖讘讬转讜 专讞讜拽 讗讬谞讜 讬讻讜诇 诇爪讗转 诪讘讬转讜 讘讞砖讬讻讛 讘讘讜拽专 讻讚讬 诇讘讜讗 诇讘讬转 讛讻谞住转 讻讚讬 砖诇讗 讬讛讬讛 谞讝讜拽 讘讚专讱 诪讻讞 讞砖讬讻讛 讜讻谉 讘注专讘 诪讜讻专讞 砖讬爪讗 诇讗讜专 讛讬讜诐 讻讚讬 诇讘讗 诇讘讬转讜 诇讗讜专 讛讬讜诐 讗讘诇 讗诐 讘讬转讜 住诪讜讱 诇讘讬转 讛讻谞住转 讗讬谉 诇讜 驻讞讚 讗诐 讬诇讱 讘讞砖讬讻讛 讘讚专讱 讝讛 砖讬砖 讘讬谉 讘讬转讜 诇讘讬转 讛讻谞住转 讜讗诐 讻谉 讬拽讚讬诐 讘讘讜拽专 讜讙诐 讬讗讞专 讘注专讘 讜讗诪专讜 讘讙诪专讗 (讘专讻讜转 讞.) 讗诪专 诇讜 诇专讘讬 讬讜讞谞谉 讗讬讻讗 住讘讬 讘讘讘诇? 转诪讛! 讻讬讜谉 讚讗诪专 诇讜 诪拽讚诪讬 讜诪讞砖讬讻讬 诇讘讬 讻谞讬砖转讗, 讗诪专 讛讬讬谞讜 讚讗讛谞讬 诇讛讜.



"讘旨指专讜旨讱职 讗址转旨指讛 讘旨职讘止讗侄讱指", 砖讈侄诇旨止讗 转旨执诪职爪指讗 讗执砖讈职转旨职讱指 住指驻值拽 谞执讚旨指讛 讘旨执砖讈职注址转 讘旨执讬讗指转职讱指 诪执谉 讛址讚旨侄专侄讱职 (讚讘专讬诐 讻讞, 讙). 诪拽砖讬诐 讗诪讗讬 讗诪专 住指驻值拽 讜诇讗 讗诪专 讙诐 注诇 讜址讚旨址讗讬 谞执讚旨指讛? 讜专砖"讬 讝"诇 驻讬专砖 讻诇 砖讻谉. 讜谞专讗讛 诇讬 讘住"讚 讚住驻拽 谞讚讛 讛讜讗 讻转诐 讜讗讬谞讜 讚诐 讜住转 讜讗诐 转诪爪讗 讻转诐 讜讛讬讗 转住驻讜专 砖讘注讛 谞拽讬讬诐 讗讞专 诪爪讬讗转 讛讻转诐 讜讬讝讚诪谉 砖讘讬讜诐 讛砖讘讬注讬 拽讜讚诐 讟讘讬诇讛 讘讗 诇讛 讛讜住转 讜爪专讬讻讛 诇讛诪转讬谉 砖砖讛 讗讜 砖讘注讛 讬诪讬诐 注讚 砖转住驻讜专 砖讘注讛 谞拽讬讬诐 讜转讟讘讜诇 谞诪爪讗 谞转专讞拽讛 讛讟讘讬诇讛 讛专讘讛 讬诪讬诐 讜讻诇 讗讜转诐 讬诪讬诐 砖注讘专讜 讘砖讘讬诇 讛讻转诐 诇讗 讛讬讛 讘讛诐 转讜注诇转 讜注讘专讜 讘讻讚讬 讜诇讻谉 讬拽砖讛 诇讜 讛专讘讛 讻讬 讛讗讚诐 诪转讗讜讛 诇讗砖转讜 讘讘讜讗讜 诪谉 讛讚专讱, 诪讛 砖讗讬谉 讻谉 讗诐 转讛讬讛 讜讚讗讬 谞讚讛 砖讛讜讗 讘讬讗转 讜住转讛 诇讗 讗讻驻转 诇讜 讻诇 讻讱 讻讬 讗讞专 讬"讙 讗讜 讬"讚 转讟讘讜诇.
讗讬 谞诪讬 讜址讚旨址讗讬 谞执讚旨指讛 讛讜讗 诪讞诪转 讛讜住转 讜讝讛 讟讘注讬 讜讗讬谉 讛讘专讻讛 讘住转诐 诪砖谞讛 讛讟讘注 诇讚讞讜转 讛讜住转 讗讱 住驻拽 谞讚讛 讛讜讗 讻转诐 讚讗驻砖专 讚讛讜讛 诇讛 注诇 驻讬 讛专讜讘 诪注诇诪讗 讜讗驻讬诇讜 砖讛讜讗 诪诪谞讛 讗讬谞讜 讟讘注讬 讜诇讻谉 转讜注讬诇 讛讘专讻讛 讘注讘讜专 讝讛.



"讘旨指专讜旨讱职 讗址转旨指讛 讘旨职爪值讗转侄讱指", 砖讈侄讬旨职讛讜旨 爪侄讗直爪指讗值讬 诪值注侄讬讱指 讻旨职诪讜止转职讱指 (讚讘专讬诐 讻讞, 讙). 谞专讗讛 诇讬 讘住"讚 讚专讱 讛诇爪讛 讚讗诪专讜 专讘讜转讬谞讜 讝"诇 (讬讘诪讜转 住讘:) 讗砖转讜 砖诇 讗讚诐 诪转讗讜讛 诇讜 讛专讘讛 讘注转 砖讬讜爪讗 诇讚专讱 讜诇讻讱 讞讬讬讘 诇驻拽讚讛 讘注转 讛讛讬讗 讜讻讬讜谉 讚诪转讗讜讛 诇讜 讜讚讗讬 讛讬讗 转讝专讬注 转讞诇讛 讜讗讝 讬讜诇讚转 讝讻专 讜诇讝讛 讗诪专 砖讈侄讬旨职讛讜旨 爪侄讗直爪指讗值讬 诪值注侄讬讱指 讻旨职诪讜止转职讱指 专爪讜谞讜 诇讜诪专 讻讜诇诐 讝讻专讬诐 讻诪讜讱 讜诇讗 谞拽讘讜转 讻诪讜转讛.



"讘旨指专讜旨讱职 讗址转旨指讛 讘旨址砖旨讉指讚侄讛", 砖讈侄讬旨职讛讜旨 谞职讻指住侄讬讱指 诪职砖讈只诇旨指砖讈执讬谉, 砖讈职诇执讬砖讈 讘旨执转职讘讜旨讗指讛, 砖讈职诇执讬砖讈 讘旨职讝值讬转执讬诐 讜旨砖讈职诇执讬砖讈 讘旨执讙职驻指谞执讬诐 (讚讘专讬诐 讻讞, 讙). 拽砖讗 讜讛诇讗 讛讻转讜讘 讗诪专 讚职旨讙指谞职讱指 转执旨讬专止砖职讈讱指 讜职讬执爪职讛指专侄讱指 (讚讘专讬诐 讬讞, 讚) 讜诇诪讛 讻讗谉 讛拽讚讬诐 讛讝转讬诐 砖讛诐 讛讬爪讛专? 讜谞专讗讛 诇讬 讘住"讚 讘诪砖拽讬谉 讛讬讜爪讗讬谉 诪讛诐 讛讬讬谉 诪砖讜讘讞 讬讜转专 诪谉 讛砖诪谉 砖拽讜讘注 讘专讻讛 诇注爪诪讜 讜诇讻谉 讛拽讚讬诐 转讬专讜砖 诇讬爪讛专 讗讘诇 讻讗谉 讚谞拽讬讟 讛讗讬诇谞讜转 讛拽讚讬诐 讛讝转讬诐 砖讛诐 诪转拽讬讬诪讬诐 讜讞讝拽讬诐 讬讜转专 诪谉 讛讙驻谞讬诐.
讜讛讗 讚讻转讬讘 驻专砖转 注拽讘 讗侄专侄抓 讞执讟指旨讛 讜旨砖职讉注止专指讛 讜职讙侄驻侄谉 讜旨转职讗值谞指讛 讜职专执诪旨讜止谉 讗侄专侄抓 讝值讬转 砖侄讈诪侄谉 讜旨讚职讘指砖讈 (讚讘专讬诐 讞, 讞) 讛讬讬谞讜 讻讬 讗诪专讜 专讘讜转讬谞讜 讝"诇 讘讙诪专讗 (讘专讻讜转 诪讗:) 讗专抓 讘转专讗 讛驻住讬拽 讜讛讜讛 诇讬讛 讙驻谉 砖诇讬砖讬 诇讗专抓 拽诪讗 讜讙驻谉 专讗砖讜谉 诇讗专抓 讘转专讗.
讜注讜讚 谞专讗讛 诇讬 讘住"讚 讘驻住讜拽 讚职旨讙指谞职讱指 转执旨讬专止砖职讈讱指 讜职讬执爪职讛指专侄讱指 谞拽讬讟 诇讛讜 讻驻讬 砖专砖诐 诇诪注诇讛 讻讬 讙驻谉 讘讚注转 讜讝讬转 讘讬住讜讚 讜讻诪讜 砖讻转讜讘 讘住驻专 讛诇拽讜讟讬诐 讗讱 讻讗谉 转驻住 讻驻讬 讛爪讜专讱 砖讬砖 诇注讜诇诐 讘讛诐 讚讛注讜诇诐 爪专讬讻讬谉 诇讝转讬诐 讘砖讘讬诇 讛砖诪谉 讬讜转专 诪诪讛 砖爪专讬讻讬诐 诇讬讬谉 讻讬 讛砖诪谉 讻讜诇诐 爪专讬讻讬谉 诇讜 诇讗讻讬诇讛 讜诇讛讚诇拽讛 讗讘诇 讬讬谉 讬砖 讛专讘讛 讘谞讬 讗讚诐 讚讗讬谉 砖讜转讬谉 讬讬谉 讻诇诇 讜讗讜诪专 砖讈职诇执讬砖讈 讜旨砖讈职诇执讬砖讈 讜旨砖讈职诇执讬砖讈 谞专讗讛 诇讬 讘住"讚 诪住驻专 砖讉指讚侄讛 [309] 讬砖转诇砖 讻诇 砖讈职诇执讬砖讈 注讜诇讛 讞侄住侄讚 讗值志诇 [103] 讚讗祝 注诇 驻讬 砖讛讗讚诐 讬砖诇砖 注诐 讻诇 讝讛 讬砖讬诐 讘讟讞讜谞讜 讘讞住讚 讗诇.



诪址讛 讘旨执讬讗指转职讱指 诇指注讜止诇指诐, 讘旨职诇止讗 讞值讟职讗, 讻旨指讱职 讬职爪执讬讗指转职讱指 诪执谉 讛指注讜止诇指诐 (讚讘专讬诐 讻讞, 讙). 讛拽砖讗 诪讛专砖"讗 讘砖诐 讛专讗"诐 诪讛 讬注砖讛 讘'讗指专讜旨专 讘职旨爪值讗转侄讱指' (讚讘专讬诐 讻讞, 讬讟) 讜转讬专抓 讬爪讬讗转讱 讘诇讗 诪爪讜转. 讜拽砖讗 诇驻讬专讜砖讜 讗讬讱 讬拽诇诇讜 讘讻讱 砖诇讗 讬注砖讛 诪爪讜转 讗诐 讻谉 讘讟诇 讛注讜谞砖 诪注诇 讗讚诐 讝讛?
讜谞专讗讛 诇讬 讘住"讚 诇拽讬讬诐 驻讬专讜砖讜 讚讗讬谞讜 诪拽诇诇讜 砖诇讗 讬注砖讛 诪爪讜转 讗诇讗 诪拽诇诇讜 砖讬讗讻诇 砖讻专 诪爪讜转讬讜 讘注讜诇诐 讛讝讛 讜诪诪讬诇讗 讛讜诇讱 讜讬讜爪讗 诪注讜诇诐 讛讝讛 讘诇讗 诪爪讜转 砖讻讘专 讗讻诇诐 讜讻诪讜 砖谞讗诪专 讜旨诪职砖址讈诇值旨诐 诇职砖止讉谞职讗指讬讜 讗侄诇 驻指旨谞指讬讜 诇职讛址讗植讘执讬讚讜止 (讚讘专讬诐 讝, 讬).



"讜职讛值住执讬专 讛殖' 诪执诪旨职讱指 讻旨指诇 讞止诇执讬" 讗指诪址专 专址讘: 讝讜止 讛指注址讬执谉 (讚讘专讬诐 讝, 讟讜). 谞专讗讛 诇讬 讘住"讚 注址讬执谉 讘诪诇讜讬 讻讝讛 注讬"谉 讬讜"讚 谞讜"谉 住讜祝 讛诪诇讜讬 讛讜讗 拽"讚 讻诪谞讬谉 讻旨指诇 讞讜止诇执讬 [104].
讜讛讗 讚拽专讬 诇注讬谉 讛专注 讘砖诐 讻旨指诇 讞讜止诇执讬 谞专讗讛 诇驻专砖 诪砖讜诐 讚砖讗专 讞讜诇讗讬诐 讛诐 诇讙讜祝 讚讜拽讗 讗讘诇 注讬谉 讛专注 诪讝拽转 讙诐 诇谞驻砖 爪讗 讜诇诪讚 诪诇讜讞讜转 专讗砖讜谞讜转 砖谞砖讘专讜 诪讞诪转 注讬谉 讛专注 讚讗讜诪讜转 讛注讜诇诐 讜诇讝讛 讗诪专 讻旨指诇 讞讜止诇执讬, 讻旨指诇 讚讬讬拽讗 诪讛 砖谞讜讙注 诇谞驻砖 讜诇讙讜祝. 讗讬 谞诪讬 拽专讬 诇讛 讻旨指诇 讞讜止诇执讬 讻讬 讛讬讗 转讛讬讛 诪讻诇 讗讚诐 讙诐 诪谉 讛拽专讜讘讬诐.
讗讬 谞诪讬 讻旨指诇 讞讜止诇执讬 砖讜诇讟 讘诪诪讜谉 讗讘诇 讞讜诇讬 讝讛 砖讜诇讟 讘砖转讬讛诐 讬讞讚 讻讗讜转讜 注砖讬专 砖讛讬讛 诇讜 讻讜住 讬拽专 讝讻讜讻讬转 诇讘谞讛 驻诇讗讬 驻诇讗讜转 讗砖专 讛讜专讬砖 诇讜 讗讘讬讜 讜讬讜诐 讗讞讚 注砖讛 住注讜讚讛 讜讛讘讬讗讜 诇砖转讜转 讘讜 讜讛讬讛 讘讗讜专讞讬诐 讗讚诐 砖讬砖 诇讜 注讬谉 讛专注 拽砖讛 讘专 诪讬谞谉 讜专讗讛 讜转讻祝 谞驻诇 讛讻讜住 讜谞砖讘专 讜讗讞专 专讘注 砖注讛 谞驻诇 注诇 讘注诇 讛讻讜住 讗讘谉 讗讞转 讙讚讜诇讛 诪谉 专讗砖 讛讻讜转诇 讜诪转 讘专 诪讬谞谉 谞诪爪讗 砖诇讟 讘讙讜驻讜 讜诪诪讜谞讜 讘讬讞讚 讜诇讻谉 讟讜讘 诇讗讚诐 诇注砖讜转 诇注爪诪讜 转诪讬讚 住讙讜诇讛 讟讜讘讛 讜诇讻谉 转诪爪讗 讗讜转讬讜转 注址讬执谉 讘诪诇讜讗诐 讻讝讛 注讬"谉 讬讜"讚 谞讜"谉 专讗砖 讛诪诇讜讬 注讜诇讛 讟讜讘讛 讜住讜祝 讛诪诇讜讬 注讜诇讛 住讙讜诇讛 '讟讜止讘指讛' [126] 专诪讝 砖讬注砖讛 转专讜驻讛 诇注讬谉 转诪讬讚 讘住讙讜诇讛 讟讜讘讛.



专址讘 诇职讟址注植诪值讬讛, 讚旨职专址讘 住指诇执讬拽 诇职讘值讬 拽执讘职专值讬. 谞拽讬讟 住指诇执讬拽 诪驻谞讬 砖讛讬讛 诪谞讛讙诐 诇注砖讜转 讛拽讘专讬诐 讘诪拽讜诐 讙讘讜讛 讻讚讬 砖诇讗 讬注诪讚讜 砖诐 诪讬 讙砖诪讬诐 讜讬讞专讬讘讜 讛拽讘专讬诐.
讜讗讜诪专讜 转旨执砖讈职注执讬诐 讜职转旨执砖讈职注指讛 讘旨职注址讬执谉志专指注指讛 诇砖讜谉 诪诇讬爪讛 讛讜讗 讝讛 诇讛驻诇讬讙 讛讚讘专 讙诐 讻讬讜谉 诇驻讬 讚专讻讜 讘诪住驻专 讝讛 砖诇 爪"讟 砖讛讜讗 诪住驻专 讟执旨讬讟 讛址讬指旨讜值谉 [104] 砖讛住讟专讗 讗讞专讗 谞拽专讗转 讟执旨讬讟 讛址讬指旨讜值谉 (转讛诇讬诐 诪, 讙) 讜诪诪谞讛 谞诪砖讻转 注讬谉 讛专注 讘专 诪讬谞谉 讛砖诐 讬转讘专讱 讬爪讬诇讬谞讜 讘专讞诪讬讜 讗诪谉 讻谉 讬讛讬 专爪讜谉.



讜职谞执讝职拽指拽 诇职讗执砖讈职转旨讜止 讜职讗值讬谞讜止 诪执转职讗址讜旨侄讛 诇职讗执砖旨讈指讛 讗址讞侄专侄转. 谞专讗讛 诇讬 讘住"讚 诪讟注诐 讝讛 拽讗诪专 讚职诪讜止爪执讬讗 讗侄转 讛址拽旨执谞职讗指讛 讜旨诪址讻职谞执讬住 讗侄转 讛指讗址讛植讘指讛, 讻诇讜诪专 诪讜止爪执讬讗 讛址拽旨执谞职讗指讛 诪诇讘 讗砖转讜 讚讗诐 诪转讗讜讛 诇讗砖讛 讗讞专转 讗讝 讻驻讬 讛讟讘注 诪专讘讛 砖讬讞讛 注诐 谞砖讬诐 讗讞专讜转 讜诪砖讞拽 注诪讛谉 讜讗砖转讜 转专讗讛 讜转转拽谞讗 讗讱 讻讬讜谉 讚讗讬谞讜 诪转讗讜讛 诇讗砖讛 讗讬谞讜 驻讜谞讛 诇谞砖讬诐 讗讞专讜转 讜诪诪讬诇讗 诪讜止爪执讬讗 讛址拽旨执谞职讗指讛 诪诇讘 讗砖转讜 讜旨诪址讻职谞执讬住 讗侄转 讛指讗址讛植讘指讛 讘讬谞讜 诇讘讬谉 讗砖转讜 讻讬 讛讜讗 诪讜住讬祝 诇讛 讗讛讘讛 讜讛讬讗 讙诐 讻谉 诪讜住驻转 讗讛讘讛.



讝侄讛 讬值爪侄专 讛指专指注, 砖讈侄专止讗砖讈讜止 诪指转讜止拽 讜职住讜止驻讜止 诪址专 (讚讘专讬诐 讝, 讟讜). 谞专讗讛 诇讬 讘住"讚 讛讻讜谞讛 讘转讞诇讛 讬讚讘专 诪转讜拽 砖讬讗诪专 砖职讉诪址讞 讘指旨讞讜旨专 讘职旨讬址诇职讚讜旨转侄讬讱指 讜执讬讟执讬讘职讱指 诇执讘职旨讱指 讘执旨讬诪值讬 讘职讞讜旨专讜止转侄讱指 (拽讛诇转 讬讗, 讟) 讜讬砖 讝诪谉 讛专讘讛 诇驻谞讬讱 砖转注砖讛 讛转砖讜讘讛 讜转转拽谉 讛诪注讜讜转 讜谞诪爪讗 讗转讛 谞讜讞诇 砖谞讬 注讜诇诪讬诐 讜讗讞专 砖讬专砖讬注 讘讬讜转专 讜讬拽专讬讘讜 讬诪讬 讛讝拽谞讛 讞讜砖砖 驻谉 讬注砖讛 转砖讜讘讛 讗讝 讗讜诪专 诇讜 讚注 讻讬 专注转讱 讙讚讜诇讛 讜讛住讻诇转 注砖讜 讜讗诐 转讞砖讜讘 诇转拽谉 讜诇砖讜讘 注诇 诪讛 砖讻讘专 注砖讬转 讗讬谉 转讜注诇转 讘讝讛 诇讞讜诪专 讛讚讘专 砖讗驻讬诇讜 注诇 砖讬讞讛 拽诇讛 讬职讘执讬讗植讱指 讛指讗直诇止拽执讬诐 讘址旨诪执旨砖职讈驻指旨讟 讜讗诐 讻谉 诇诪讛 转讛讬讛 拽专讞 诪讻讗谉 讜诪讻讗谉? 讟讜讘 砖转砖诇讬诐 讬诪讬讱 讘转注谞讜讙讬诐 讜讛讞砖讘讜谉 讗讞讚 讛讜讗!
讜谞专讗讛 诇讬 讘住"讚 专止讗砖讈讜止 诪指转讜止拽 拽讜讚诐 讗讜转讬讜转 '讬爪专' 讬砖 '拽讟祝' 砖讛讜讗 爪殖旨专执讬 讜讗转诪专 讘讘专讬讬转讗 (讻专讬转讜转 讜.) 讛址爪殖旨专执讬 讗值讬谞讜止 讗侄诇指旨讗 砖职讉专指祝 讛址谞旨讜止讟值祝 诪值注植爪值讬 讛址拽职旨讟指祝 讜讘注专讘讬 谞拽专讗 注讜讚 讗诇 讘诇讟讗谉 讜职住讜止驻讜止 诪址专 讚讗讞专 讬爪专 '讻拽砖' [420] 砖讛讜讗 诪住驻专 讻转 [420] 砖讛讜讗 诇砖讜谉 谞砖讬讻讛 讘转诇诪讜讚.





诪专讗讬转 讛注讬谉

讜讘专讜讱 讗转讛 讘爪讗转讱 砖讬讛讬讜 爪讗爪讗讬 诪注讬讱 讻诪讜转讱. 讗驻砖专 讘诪讛 砖驻讬专砖 讛讙讗讜谉 诪讛专"专 讬讞讝拽讗诇 诇谞讚讗 住讙"诇 讝"诇 讘诪"砖 诪讬 砖诪谞讬讞 讘谉 讻诪讜转讜 诇讗 谞讗诪专讛 讘讜 诪讬转讛 讚讛讗讚诐 讘注讛"讝 谞拽专讗 讛讜诇讱 砖讛讜讗 诪专讜讬讞 诪爪讜转 讜转讜专讛 讗讱 讘驻讟讬专转讜 谞拽专讗 注讜诪讚 砖讗讬谞讜 诪专讜讬讞 注讜讚 转讜专讛 讜诪爪讜转 讗讱 讗诐 讟专讞 注诐 讘谞讜 诇诇诪讚讜 转讜专讛 讜诪爪讜转 讙诐 讗讞专 驻讟讬专转讜 讛讜讗 谞拽专讗 讛讜诇讱 讻讬 讬砖 诇讜 讞诇拽 讘讻诇 讛转讜专讛 讜讛诪爪讜转 砖注讜砖讛 讘谞讜 讜讝"砖 诇讬讛讜砖注 砖拽讘诇 诇讛讞讝讬专 讘转砖讜讘讛 诇讘谞讬讜 讜谞转转讬 诇讱 诪讛诇讻讬诐 讗祝 讗讞专 驻讟讬专转讱 砖转讝讻讛 讘诪爪讜转 讘谞讬讱 讜转拽专讗 讛讜诇讱 讘讬谉 讛注讜诪讚讬诐 讛诪诇讗讻讬诐 砖讗讬谞诐 诪专讜讬讞讬诐 讝讛讜 转讜专祝 讚讘专讬讜 讝"诇 讜讝"砖 讜讘专讜讱 讗转讛 讘爪讗转讱 诪讛注讜诇诐 讜讗讬讱 讬转讻谉 砖讬讛讬讛 讘专讜讱 讘爪讗转讜 讻讘讬讗转讜 砖讛讜讗 诪专讜讬讞 转讚讬专 转讜专讛 讜诪爪讜转 诇讝"讗 砖讬讛讬讜 爪讗爪讗讬 诪注讬讱 讻诪讜转讱 砖讟专讞转 诇讙讚诇诐 讘转讜专讛 讜诇讞谞讻诐 讘诪爪讜转 讜讗"讻 讗转讛 讘专讜讱 讗讞专 驻讟讬专转讱 砖讬砖 诇讱 讞诇拽 讘转讜专讛 讜诪爪讜转 砖讬注砖讜 讘谞讬讱 讜讙诐 讘爪讗转讱 诇注讛"讘 讗转讛 诪专讜讬讞:





驻转讞 注讬谞讬诐

砖讬讛讬讜 爪讗爪讗讬 诪注讬讱 讻诪讜转讱. 讗驻砖专 诇讛诪砖讬讱 讻诇 讛讻转讜讘 诪转讞讬诇转讜 讘讗讜驻谉 讝讛 讘专讜讱 讗转讛 讘注讬专 砖转讛讗 诪讘讜专讱 诪讛砖讻讬谞讛 讛谞拽专讗转 注讬专 砖转讛讗 诪专讻讘讛 诇砖讻讬谞讛 讜注讬"讝 讜讘专讜讱 讗转讛 讘砖讚讛 讛讬讗 讛讗砖讛 砖谞拽专讗转 砖讚讛 讻诪砖讝"诇 砖转转拽砖专 注诪讛 讛砖讻讬谞讛 讜讝讛讜 讜讘专讜讱 讘讜讬"讜 讜讘讝讛 专诪讜讝 砖转讛讗 讗砖讛 讬专讗转 讛' 讜讘转 转"讞 讝讬讜讜讙 谞讗讛 讜注讬"讝 讬诪砖讱 砖转转拽讚砖 讘注转 讛讬讞讜讚 讜讝"砖 讜讘专讜讱 讗转讛 讘讘讗讱 讜注"讬 讛讻谞讜转 讗诇讜 砖讛讬讬转 讘专讜讱 诪讛砖讻讬谞讛 讜讛讬"诇 讗砖讛 讛讙讜谞讛 讜谞转拽讚砖转 注诪讛 转讛讬讛 讘专讜讱 讘爪讗转讱 砖讬讛讬讜 爪讗爪讗讬 诪注讬讱 讻诪讜转讱 讻诪讜 砖讚专砖 专讘:





砖注专讬 转讜专转 讘讘诇

(拽讝 专注"讗) 讛讗讬 诪讗谉 讚谞讬讞讗 诇讬讛 讚转讬转讘讜专 讗专注讬讛 诇讬讝专注讛 砖转讗 讞讟讬 讜讻讜'.鈥斪⒆�' 专砖"讬, 讜讛讜讗 讛讬驻讱 讛谞住讬讜谉. 诇讻谉 讛注讬拽专: 讚转讬转讘讜专 讗专注讬讛 砖转转讬讬驻讛, 讻讗讬诇讜 讛谞讬讞讛 讘讜专讛 砖谞讛 讗讞转. 讜注讬' 讘"讘 讻讟 讗: 讘讗转专讗 讚诪讜讘专讬 讘讗讙讬 讜讻讜'. 讜注"注 砖诐 谞讜 讘 专砖讘"诐 讚"讛 诪转拽讬祝 诇讛 专讘 谞讞诪谉 讜讻讜'. 讜砖讗诇转讬 诇注讜讘讚讬 讗讚诪讛 讜讗诪专讜 诇讬 砖诇注讜诇诐 讻讱 讛讜讗 讛诪谞讛讙: 砖谞讛 讗' 讞讟讬诐 讜砖谞讛 讗' 砖注讜专讬诐 讻谉 讻诇 讛讬诪讬诐, 讜讗讬谞讛 爪专讬讻讛 砖讘讬转讛 讻诇讜诐.

